Fakta om kønsskifte

Hormonelt kønskifte Ved det hormonelle kønsskifte vælger en person at tilføje det andet køns hormoner - endten testosteron eller østrogen. Hormonerne får ens krop til at ændre sig, så kvinder får et mere mandligt udseende og omvendt. Transkønnede under 18 år kan kun få hormoner, der bremser deres kønsudvikling, de såkaldte stophormoner.

Kirurgisk kønsskifte Når der er tale om et kirurgisk kønsskifte, får kvinder fjernet æggestokke og livmor ved en operation. Hos en mand fjerner man testiklerne. Når man har fået foretaget et kirurgisk kønsskifte, skal man tage hormoner resten af livet, da man ikke længere selv producerer dem. Man skal være fyldt 18 år for at blive kønsskifteopereret.

Juridisk kønsskifte Juridisk kønsskifte betyder, at man kan få et cpr-nummer som det køn, man føler sig som. Man behøver ikke være blevet opereret eller have taget hormoner, for at få ændret sit cpr-nummer. Man skal være fyldt 18 år for at få juridisk kønsskifte.

Kilde: Sexlinjen.dk, LGBT Danmark og Rigshospitalet